जीवन के सूत्र: पुरुषार्थ, प्रार्थना व प्रतीक्षा- बापू
जीवन के तीन सूत्र हैं, पुरुषार्थ, प्रभु की प्रार्थना और फिर प्रतीक्षा। जो मनुष्य इस सूत्र का पालन करेगा, उसका जीवन सुख व शांतिमय रहेगा। किसी को हमें कुछ देना है तो वह चीज दी जाएगी जो उसके पास नहीं है। भगवान के पास प्रत्येक चीज है, पर मन नहीं है। किसी ने पूछा भगवान का मन किधर गया बोले जब से बृज को छोड़कर कन्हैया चला है न, तब से भगवान का मन राधा जी के पास रह गया इसलिए मन नहीं है। इसलिए भगवान को कुछ देना हो तो उसे मन दें। छत्तीसगढ़ सर्व ब्राह्मण समाज व हिंदू मंच बिलासपुर द्वारा आयोजित श्रीराम कथा के पांचवें दिन स्वामी चिन्मयानंद ने ये बातें कहीं।
उन्होंने कथा प्रसंग सुनाते हुए कहा कि सुमन के दो अर्थ हो सकते हैं एक अर्थ यह है कि सुमन का मतलब फूल। दूसरा अर्थ संतों ने दिया भगवान को जनकपुर की युवतियों ने अपना मन अर्पित कर दिया। किसी को हमें कुछ देना है तो वह चीज दी जाए, जो उसके पास नहीं है। भगवान के पास प्रत्येक चीज है पर मन नहीं है। भगवान को कुछ देना है तो प्रफुल्ल मन अर्पित करें। अपना मन माताओं ने प्रभु को दिया। फूल में एक राज की बात थी कि सरकार आप नगर देखने आए हैं, दुनिया को पता है बाजार देख रहे सबको पता हैं। लेकिन मन में क्या है, वह हम सबको पता है। हकीकत में आप नगर नहीं हमारी सीता को देखने आए हैं। लेकिन यहां नहीं दिखाई देगी कल फुलवारी में आ जाना, वहां सीता जी दिखाई देंगी। भगवान किसी से नहीं डरते लेकिन भक्ति करने वाले लोगों से डरते हैं। भजन के प्रभाव से भगवान डर सकते हैं। स्वामीजी ने कबिरा खड़ा बाजार में, मांगे सबकी खैर, ना काहू से दोस्ती ना काहू से बैर...उक्ति और अब सौंप दिया इस जीवन का सब भार तुम्हारे हाथों में...भजनों के साथ संत को परिभाषित करते हुए श्रद्धालुओं को झूमने पर मजबूर कर दिया। उन्होंने ताड़का, माता अहिल्या उद्धार के साथ ही सीता स्वयंवर की कथा सुनाई।
कथा के दौरान हरिनाम सुमिरन से पाप दूर होते हैं
जब छोटा था एक महात्मा ने कहा कथा करते हो हरि नाम सुमिरन कराया करो। कथा को इतनी मस्ती को छोड़कर कीर्तन कराऊं क्या मतलब है इसका। उस वक्त महात्मा ने कहा था बीच में कीर्तन कराने से फायदा होता है। कदापि किसी के मन में कोई पाप आ जाए तो हरि नाम सुमिरन करने से पाप निकलकर भाग जाता है। एक प्रश्न और किया पाप निकलकर भाग जाता है, आप कहते हो इतने श्रोता बैठे हैं। मान लो सबके मुख में पाप हो, इतना पूरा पाप जाता कहा हैं। महात्मा जी ने उस वक्त एक बात कही, पाप कहे भगवान से मोको ठाव बताओ। भगवान ने कहा जो कीर्तन में चुप रहे वाके मुंह में जा।
कथा व्यास स्वामी चिन्मयानंद बापू।
नूतन चौक पर चल रही श्रीराम कथा के दौरान हजारों की संख्या में उपस्थित श्रद्धालु।
hin_Deva hin_Deva hin_Deva hin_Deva hin_Deva awa_Deva hin_Deva